Պյոտր Իվանովսկի

**Պյոտր Իվանովսկի** (, ), ռուս և խորհրդային գեղանկարիչ, գծանկարիչ և մանկավարժ, Լենինգրադի նկարիչների միության անդամ։

## Կենսագրություն
Պյոտր Իվանովսկին ծնվել է 1906 թվականի մայիսի 24-ին Նովոհովանսկ գյուղակում (այժմ` Պսկովի մարզի Նևելսկի շրջանում)։ 1929-1937 թվականներին սովորել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում` Դմիտրի Կարդովսկու, Միխայիլ Բերնշտեյնի և Վասիլի Շուխաևի մոտ։ 1937 թվականին ավարտել է ինստիտուտը` գեղանկարչի կոչումով։ Դիպլոմային աշխատանքը եղել է «Պարտիզանի հուղարկավորությունը» նկարը։ Ինստիտուտն ավարտելուց հետո 1937 թվականից դասավանդել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ 1939-1941 թվականներին միաժամանակ սովորել է ասպիրանտուրայում։ Պատերազմի սկսումից հետո մինչև 1942 թվականը մնացել է Լենինգրադում։ 1942 թվականին տարահանվել է Կիրով։ Պատերազմից հետո 1945 թվականին վերադառնում է Ի. Ե. Ռեպինի անվան գեղանկարչության, քանդակագործության, ճարտարապետության լենինգրադյան ինստիտուտի իր ուսուցչական աշխատանքին։ Միաժամանակ շարունակել է աշխատանքը ասպիրանտուրայում և 1948 թվականին պաշտպանելով դիսերտացիոն աշխատանքը` «Ֆելիքս Ձերժինսկինը անապաստանների կողքին» նկարը, նրան շնորհվել է արվեստագիտության որակավորված թեկնածուի կոչում։

1937 թվականից մասնակցել է ցուցահանդեսների։ Նկարել է ժանրային և պատմական նկարներ, բնանկարներ և դիմանկարներ։ «Միխայիլ Կալինինի ելույթը աշխատավորների առջև Ֆինլանդական կայարանում` Պետրոգրադում. 1917 թվական» (1939 թվական), «Ընդհանուր գործադուլը Դոնի Ռոստովում. 1902 թվական» (1940 թվական), «Նևա» (1941 թվական), «Մեզ համար վրեժ լուծել» (1943 թվական), «Փախստականները» (1945 թվական), «Գիշերային», «Խարույկի մոտ» (երկուսն էլ` 1950 թվական), «Ղրիմ. Ձորակը», «Ղրիմ. Ճանապարհը» (երկուսն էլ` 1953 թվական), «Բարձունքների ճանապարհը» (1956 թվական), «Անապա. Քարերը», «Բարձունքների ճանապարհը» (երկուսն էլ` 1958 թվական) և այլ նկարների հեղինակ է։ Անհատական ցուցահանդեսները անց են կացվել 1977 թվականին Լենինգրադում և Ռուսաստանի գեղարվեստի ակադեմիայի թանգարանում։ 1945-1958 թվականներին դասավանդել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։      Կերպարվեստի և գեղարվեստական կրթության հարցերով մի շարք հոդվածների հեղինակ է։

Մահացել է 1958 թվականի հոկտեմբերի 12-ին Լենինգրադում` 53 տարեկան հասակում։

Պյոտր Իվանովսկու ստեղծագործությունները պահվում են Ռուսաստանի և արտասահմանյան երկրների թանգարաններում և մասնավոր հավաքածուներում։

## Ցուցահանդեսներ

## Ծանոթագրություններ

## Աղբյուրներ
* *Всесоюзная выставка молодых художников, посвященная 20-летию ВЛКСМ*. М., 1939. С. 58.
* *Молодые художники РСФСР. Выставка*. М., 1941. С. 29.
* *Выставка произведений ленинградских художников 1951 года. Каталог.* — М-Л., Искусство. 1951. С. 17.
* *Весенняя выставка произведений ленинградских художников 1954 года. Каталог*. — Л: Изогиз, 1954. — с.10-11.
* *Осенняя выставка произведений ленинградских художников. 1956 года. Каталог.* — Л: Ленинградский художник, 1958. — с.12.
* *1917 — 1957. Выставка произведений ленинградских художников. Каталог.* — Л: Ленинградский художник, 1958. — с.11.
* *Осенняя выставка произведений ленинградских художников 1958 года. Каталог.* — Л: Художник РСФСР, 1959. — с.27.
* *П. И. Ивановский. 1906—1958. Живописью Графика. Каталог выставки*. Л., 1977. 28 с.
* *Художники народов СССР. Биобиблиографический словарь. Т. 4. Кн. 1.* — М., 1983. С. 458—459.
* *Matthew Cullerne Bown. A Dictionary of Twentieth Century Russian And Soviet Painters. 1900 — 1980s.* — London: Izomar Limited, 1998.
* *Иванов С. В. Неизвестный соцреализм. Ленинградская школа.* — Санкт-Петербург: НП-Принт, 2007. — с.19, 384, 390. ISBN 5-901724-21-6, ISBN 978-5-901724-21-7.
* *Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005.* — Санкт Петербург: «Первоцвет», 2007. — с.44.

Կատեգորիա:Խորհրդային մանկավարժներ
Կատեգորիա:Խորհրդային նկարիչներ
Կատեգորիա:Սանկտ Պետերբուրգի նկարիչների միության անդամներ
Կատեգորիա:Բոգոսլովսկոե գերեզմանատանը թաղվածներ